Pielikums Nr.5
 pie iepirkuma procedūras “Krāvēju un lielgabarīta kravu pārvadājumu pakalpojumi” SIA “Rīgas Austrumu klīniskā universitātes slimnīca” stacionāriem”, 
ID Nr. RAKUS 2020/27M
nolikuma
                                                         	

Līgums Nr. _______
par krāvēju un lielgabarīta kravu pārvadājumu pakalpojumiem SIA”Rīgas Austrumu klīniskā universitātes slimnīca “stacionāriem”
Rīgā,	2020.gada ____.____________

	SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīgā, LV-1038 (turpmāk – PASŪTĪTĀJS), kuru saskaņā ar statūtiem pārstāv tās valdes priekšsēdētājs Imants Paeglītis, valdes loceklis Kaspars Plūme un valdes loceklis Aleksejs Višņakovs, no vienas puses, un

	___________________, reģistrācijas Nr. _________________, juridiskā adrese ____________________ (turpmāk – IZPILDĪTĀJS), kuru, saskaņā ar _____________, pārstāv ____________________, no otras puses, katrs atsevišķi, turpmāk saukts arī “Puse”, bet abi kopā - “Puses”,

pamatojoties uz Pasūtītāja rīkotās iepirkuma procedūras „Krāvēju un lielgabarīta kravu pārvadājumu pakalpojumi SIA”Rīgas Austrumu klīniskā universitātes slimnīca “stacionāriem”, ID Nr. RAKUS 2020/27M (turpmāk – Iepirkuma procedūra) rezultātiem, noslēdz šo līgumu (turpmāk – Līgums): 

1. LĪGUMA PRIEKŠMETS
1.1. IZPILDĪTĀJS Līgumā noteiktajā kārtībā un termiņos, saskaņā ar normatīvo aktu prasībām, pienācīgā kvalitātē, ar savu darbaspēku, darba rīkiem un materiāliem apņemas sniegt Pasūtītājam pārvietošanas pakalpojumus (turpmāk - Pakalpojums) stacionāros: 

1.1.1. stacionārs „Gaiļezers”, Hipokrāta ielā 2, Rīgā;
1.1.2. stacionārs “Latvijas Onkoloģijas centrs”, Hipokrāta iela 4, Rīga;
1.1.3. “Pataloģijas centrs”, Hipokrāta iela 2, Rīga;
1.1.4. stacionārs “Biķernieki”, Lielvārdes iela 68, Rīga;
1.1.5. stacionārs “Latvijas Infektoloģijas centrs”, Linezera iela 3, Rīga;
1.1.6. stacionārs “Tuberkulozes un plaušu slimību centrs”, Stopiņu novads, “Upeslejas”,
atbilstoši Tehniskajai specifikācijai (Līguma 1.pielikums) kas pievienots Līgumam kā neatņemama Līguma sastāvdaļa, un saskaņā ar Finanšu piedāvājumu (Pielikums Nr.2) kas pievienots Līgumam kā neatņemama Līguma sastāvdaļa.

1.2. PASŪTĪTĀJS apņemas veikt samaksu par IZPILDĪTĀJA kvalitatīvi veiktajiem Pakalpojumiem šī Līguma paredzētajā kārtībā un apmēros.

2. IZPILDĪTĀJA TIESĪBAS UN PIENĀKUMI
2.1. IZPILDĪTĀJS apņemas:
2.1.1. līdz katras nedēļas piektdienas plkst.12.00 elektroniskās sarakstes veidā un telefoniski saskaņot ar Pasūtītāju nākamajā nedēļā sniedzamā Pakalpojuma apjomu un laika grafiku;
2.1.2. Pakalpojumu sniegt kvalitatīvi, atbilstoši Līguma noteikumiem;
2.1.3. nodrošināt Pakalpojuma izpildi atbilstoši Pasūtītāja nepieciešamībai;
2.1.4. veikt pasākumus, lai nodrošinātu, ka Pasūtītājam nodotais aprīkojums transportēšanas laikā netiek nozaudēts, bojāts, vai iznīcināts.

2.2. IZPILDĪTĀJS ir tiesīgs:
Pieņemt lēmumus pēc saviem ieskatiem par to, kā un kādi īpaši līdzekļi izmantojami, lai garantētu Pasūtītāja aprīkojuma saglabāšanu transportēšanas laikā.

3. PASŪTĪTĀJA TIESĪBAS UN PIENĀKUMI
3.1. PASŪTĪTĀJS apņemas:
3.1.1. līdz katras nedēļas piektdienas plkst.12:00 veikt pasūtījumu nākamajā nedēļā sniedzamajam Pakalpojumam un elektroniskās sarakstes veidā un telefoniski saskaņojot to ar IZPILDĪTĀJU;
3.1.2. Līguma noteiktajā apmērā un kārtībā samaksāt Izpildītājam par pilnīgi un pienācīgā kvalitātē sniegto Pakalpojumu.

3.2. PASŪTĪTĀJS ir tiesīgs:
3.2.1. veikt kontroles funkcijas par līgumsaistību izpildi;
3.2.2. dot norādījumus Izpildītājam attiecībā par Pakalpojuma organizēšanu;
3.2.3. pārbaudīt, kādā veidā Izpildītājs pārvadā aprīkojumu.

4. LĪGUMA SUMMA UN NORĒĶINU KĀRTĪBA
4.1. Pakalpojumu izcenojumi norādīti Līguma Pielikumā Nr.2, kas ir spēkā nemainīgi visā Līguma darbības laikā.
4.2. Līguma summa par Pakalpojuma izpildi ir līdz 41 999,00 EUR (četrdesmit viens tūkstotis deviņi simti deviņdesmit deviņi euro un 00 centu) (turpmāk – Līgumcena) bez pievienotās vērtības nodokļa (PVN).
4.3. Cena par transporta Pakalpojumu _______ __________EUR (__________) bez PVN par 1 stundu 2 cilvēkiem, nepārsniedzot Pakalpojuma apjomu 400 stundas, un kas atbilst Izpildītāja piedāvājumam Iepirkuma procedūrā.
4.4. Cena par krāvēju Pakalpojumu _______ __________EUR (__________) bez PVN par 1 stundu (brigādē 4 cilvēki) bez transporta pakalpojumiem, nepārsniedzot Pakalpojuma apjomu 400 stundas, un kas atbilst Izpildītāja piedāvājumam Iepirkuma procedūrā.
4.5. Pievienotās vērtības nodoklis (PVN) nav iepirkuma priekšmets, un Puses savstarpējos norēķinos to piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā.
4.6. Līgumcenā ir ietvertas visas izmaksas, kas saistītas ar Pakalpojumu pilnīgu un kvalitatīvu izpildi, tajā skaitā, visi materiāli, izmaksas, kas saistītas ar darba apmaksu un transporta pakalpojumiem, pakalpojuma izpildei nepieciešamo līgumu slēgšanu, nodokļiem un nodevām, kā arī nepieciešamo atļauju saņemšanu no trešajām personām, kā arī ir ņemti vērā visi iespējamie riski, tai skaitā iespējamie sadārdzinājumi un citas izmaksas. 
4.7. Pasūtītājs veic norēķinus vienu reizi mēnesī par iepriekšējā mēnesī Izpildītāja sniegtajiem Pakalpojumiem 30 (trīsdesmit) dienu laikā pēc Pakalpojuma pieņemšanas – nodošanas akta parakstīšanas un rēķina saņemšanas.
4.8. Pieņemšanas – nodošanas aktā tiek norādīts datums, izpildītais Pakalpojums, Pakalpojuma sniegšanā iesaistīto darbinieku skaits, Pakalpojuma stundu skaits.
4.9. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā un maksājumā norādīto norēķinu kontu

5. LĪGUMA DARBĪBAS LAIKS
5.1. Līgums  stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei. 
5.2. [bookmark: _Hlk37071493]Pakalpojuma sniegšanas laiks ir 24 (divdesmit četri) mēneši no Līguma spēkā stāšanas dienas, vai līdz kopējās Līgumcenas izlietojumam. Par Pakalpojuma laika pagarināšanos līdz kopējās Līgumcenas izlietojumam, Puses atsevišķu vienošanos neslēdz.
5.3. Puses ir tiesīgas izbeigt Līgumu, savstarpēji vienojoties par to rakstveidā.
5.4. PASŪTĪTĀJS ir tiesīgs ar vienpusēju rakstisku paziņojumu priekšlaicīgi izbeigt Līgumu, ja PASŪTĪTĀJAM Pakalpojumi turpmāk nav nepieciešami.
5.5. PASŪTĪTĀJS ir tiesīgs ar vienpusēju rakstisku paziņojumu priekšlaicīgi izbeigt Līgumu, ja IZPILDĪTĀJS nepilda Līguma noteikumus (atsakās sniegt Pakalpojumu par Līgumā noteiktajām cenām, vai pieļauj citu Līguma saistību pārkāpumu).

6. NEPĀRVARAMA VARA
6.1. Līguma neizpilde nepārvaramas varas apstākļu iespaidā tiek uzskatīta par pamatotu attaisnojumu, ja Puses ir mēģinājušas izvairīties no šādiem apstākļiem un izlabot kaitējumu, un ja ir veikušas visus iespējamos pasākumus Līgumā noteikto saistību izpildei.
6.2. Par nepārvaramu varu tiek uzskatīts negaidīts notikums vai apstāklis, kuru Puses nevar kontrolēt (dabas katastrofas, ugunsgrēks, plūdi, karš, streiks, lokauts, masu nemieri, okupācija, grozījumi normatīvajos aktos, kuru rezultātā Līguma izpilde kļūst neiespējama). Pušu pienākums ir turpināt ar Līgumu nolīgto saistību izpildi tūlīt pēc šķēršļu novēršanas, izņemot gadījumus, kad nepārvaramas varas apstākļi ilgst vairāk nekā 1 (vienu) mēnesi vai, ja Līguma izpilde pēc kāda konkrēta notikuma vai kāda apstākļa dēļ ir objektīvi nepraktiska vai radītu nesaprātīgus izdevumus vai kaitējumu kādai no Pusēm. Izpildes kavējums uz nepārvaramas varas apstākļu laiku tiek uzskatīts par pamatotu iemeslu Līgumā noteikto saistību nepienācīgai izpildei, un par to netiek piemērota nekāda Līgumā vai spēkā esošajos normatīvajos aktos paredzēta atbildība.
6.3. Pēc otras Puses pieprasījuma, Pusei, kura atsaucas uz nepārvaramas varas apstākli vai notikumu, ir jāpierāda minētais apstāklis vai notikums. Ja attiecīgā Puse to neizdara pēc otras Puses pieprasījuma, tiek uzskatīts, ka nepārvaramas varas notikums vai apstāklis nav bijis.

7. KONFIDENCIALITĀTE
7.1. Jebkura informācija, kas attiecas uz šī Līguma noslēgšanu un tajā ietvertajiem noteikumiem un nosacījumiem, ir konfidenciāla. Informācija par aprīkojumu, kas tiek pārvests saskaņā ar šo Līgumu, tiek uzskatīta par konfidenciālu.
7.2. IZPILDĪTĀJS nedrīkst izpaust nekādu konfidenciālu informāciju trešajām personām.

8. ATBILDĪBA
8.1. Ja Līgums tiek priekšlaicīgi izbeigts IZPILDĪTĀJA saistību dēļ (Līguma 5.5. apakšpunkts). Pasūtītājs ir tiesīgs saņemt no IZPILDĪTĀJA līgumsodu 10% apmērā no Līguma 4.2. apakšpunktā noteiktās Līgumcenas.
8.2.   Par katru Pakalpojuma apmaksas nokavējumu IZPILDĪTĀJS ir tiesīgs saņemt no PASŪTĪTĀJA līgumsodu 0,1% apmērā par katru nokavēto samaksas dienu no neapmaksātās summas, bet ne vairāk kā 10% no Līguma 4.2. apakšpunktā noteiktās Līgumcenas.
8.3.   Ja kāda no Pusēm pamana aprīkojuma zaudējumu, iztrūkumu vai bojājumu, tā nekavējoties informē par to otru Pusi. Pēc ziņojuma saņemšanas Puses veic kopīgu pārbaudi, lai fiksētu trūkstošo vai bojāto aprīkojumu un pieņem lēmumu par tālāko rīcību.
8.4.   Puses atbild viena otrai par visiem zaudējumiem, kas otrai Pusei nodarīti, t.sk., neuzmanības dēļ.

9. NOBEIGUMA NOTEIKUMI
9.1. Pušu kontaktpersonas Līguma izpildes nodrošināšanai:

9.1.1. no PASŪTĪTĀJA puses, ar tiesībām parakstīt Pakalpojuma pieņemšanas – nodošanas aktus: ______________________, tālr._____________, e - pasts _____________;
9.1.2. no IZPILDĪTĀJA puses ______________________, tālr._____________, e - pasts _____________.
9.2.  Puses ir tiesīgas nomainīt Līguma 9.1. apakšpunktā norādītās kontaktpersonas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.
9.3. Līgums var tikt izbeigts, grozīts vai papildināts, Pusēm par to vienojoties rakstveidā.
9.4. Ja Līguma darbības laikā notiek Pušu reorganizācija vai likvidācija, to tiesības un pienākums realizē tiesību un saistību pārņēmējs.
9.5. Puses nav tiesīgas ar Līgumu saistītās tiesības un pienākumus nodot trešajām personām bez otras Puses piekrišanas.
9.6. Strīdus Puses izšķir vienojoties. Ja vienošanās netiek panākta, tad Pusēm strīdus izšķir Latvijas Republikas tiesā.
9.7. Puses juridiskās adreses vai banku rekvizītu maiņas gadījumā, Puses pienākums ir 7 (septiņu) dienu laikā paziņot šo informāciju otrai Pusei.
9.8. Līgums sastādīts uz ____ (______) lapām ar 2 (diviem) pielikumiem, katrs uz ____ (______) lapām 2 (divos) identiskos eksemplāros, no kuriem viens atrodas pie PASŪTĪTĀJA, bet otrs pie IZPILDĪTĀJA. Abiem eksemplāriem ir vienāds juridiskais spēks.
9.9. Līguma neatņemamas sastāvdaļas ir 1.pielikums: tehniskā specifikācija;  2.pielikums – finanšu piedāvājums.

10. PUŠU JURIDISKĀS ADRESES UN BANKU REKVIZĪTI

	10.1. PASŪTĪTĀJS:
SIA “Rīgas Austrumu klīniskā universitātes slimnīca“
Reģ. Nr. 40003951628
Adrese: Hipokrāta iela 2, Rīga, LV – 1038
Tālr. 67042400, Fakss: 67042786
Banka: AS Swedbank
Kods: HABALV22
Konta Nr.: LV24HABA0001407045805


_________________________________
I. Paeglītis

_________________________________
 K.Plūme

_________________________________
A.Višņakovs
	10.2. IZPILDĪTĀJS:

